b'\n_START_ARTICLE_\nLiikenneympyr\xc3\xa4koira\n_START_PARAGRAPH_\nLiikenneympyr\xc3\xa4koirat (ruots. rondellhund) ovat alun perin Ruotsissa alkunsa saaneita ja siell\xc3\xa4 suurta suosiota ker\xc3\xa4nneit\xc3\xa4 koiraa esitt\xc3\xa4vi\xc3\xa4 veistoksia, joita on sijoitettu liikenneympyr\xc3\xb6iden sis\xc3\xa4\xc3\xa4n. Koiria esitt\xc3\xa4vi\xc3\xa4 teoksia alettiin sijoittaa liikenneympyr\xc3\xb6ihin joka puolella Ruotsia syksyll\xc3\xa4 2006.\n_START_SECTION_\nHistoria\n_START_PARAGRAPH_\nVuonna 2006 Link\xc3\xb6pingin liikenneympyr\xc3\xb6ihin alkoi ilmaantua koiria esitt\xc3\xa4vi\xc3\xa4 teoksia, kun er\xc3\xa4\xc3\xa4seen liikenneympyr\xc3\xa4\xc3\xa4n sijoitettu kuvanveist\xc3\xa4j\xc3\xa4 Stina Opitzin betonista tekem\xc3\xa4 koirapatsas joutui vandalismin kohteeksi ja jouduttiin poistamaan paikoiltaan. Patsaan ollessa korjattavana paikallinen taiteilijaryhm\xc3\xa4 Akademi Vreta Kloster sijoitti liikenneympyr\xc3\xa4\xc3\xa4n sekarotuista koiraa esitt\xc3\xa4v\xc3\xa4n puusta valmistetun patsaan. Median kerrottua tapauksesta koirapatsaita alkoi ilmesty\xc3\xa4 my\xc3\xb6s kaikkialle muualle Ruotsiin._NEWLINE_Syksyll\xc3\xa4 2007 Ruotsissa nousi kohu, kun taiteilija Lars Vilks piirsi islamin profeetta Muhammedin liikenneympyr\xc3\xa4koirana.'